Hotuba kuhusu umuhimu wa utunzi wa mazingira na manufaa yake

HOTUBA KUHUSU UMUHIMU WA UTUNZAJI WA MAZINGIRA NA MANUFAA YAKE

Mwalimu mkuu, naibu mwalimu mkuu, walimu na wanafunzi wenzangu hamjambo? Leo tumekusanyika hapa ili niweze kuhutubu kuhusu umuhimu wa utunzaji wa mazingira na manufaa yake. Kama vile ambavyo twajua kuwa mazingira yetu ni muhimu sana kwa nchi na si kibinafsi. Mkurugenzi mkuu wa mazingira ametoa amri kwamba yule ambaye anakataa miti ovyo ovyo anapaswa kuchukuliwa hatua kali sana. Mtu akikata mti mmoja, anafaa kupanda miti miwili ili tuweze kuimarisha mazingira yetu. Tusipofuatilia maagizo hayo, kutakuwa na ukame kwani miti ndio inayovuta mvua. 

Hatufai kutupa taka taka ovyo ovyo kwani ina mathara mengi kwa afya yetu. Wakati ambapo tunatupa taka ndani ya mito, wanyama wengi wanaumia kwani wanakosa hewa ya kupumua ndani ya maji. Wanyama hao wakifa huwa ni garama kwa binadamu kwani pia ni chakula kwa binadamu. Wakati ambapo tunaharibu mazingira pia wanyama ambao wanaishi humo wanakosa chakula na mahali pa kuishi. Wanapokosa mahali pa kuishi huwa wanavamia makao ya binadamu na kusababisha mathara mengi. 

Sisi kama binadamu tukiweza kutunza mazingira yetu, tunaweza kuwa na mafanikio mengi sana kama kuvutia watalii. Mazingira yetu yakiwa bora, wanyama wataishi vyema kwa hivyo kuwavutia watalii ambao wakati wanapotembelea nchi hutupa ushuru ambao unatumika kujenga nchi yetu. Ushuru huo .unatumika kujenga barabara, vituo vya matibabu na vyuo vya kusomea. Hayo yote, manufaa kwa nchi. 

Manufaa ya mazingira kwa mtu binafsi ni kama vile kutumia miti kuunda nyumba, kutengeneza meza, na pia kutumika kama dawa inayotumika kutibu magonjwa mbalimbali. Utunzaji wa mazingira pia umerembesha nchi. Mazingira yakiwa shwari, tutaweza kukaa kwa starehe bila shida yoyote. Asanteni sana kuchukua muda wenu kunisikiliza.